आॅपरेशन के दौरान महिला के पेट की गलत नस कटी, सीएमएचओ से शिकायत
दमोह| ग्राम बहेरा के बालाकोट निवासी एक महिला का एलटीटी आपरेशन के दौरान लापवाही बरते जाने से गलत नस काट दी गई। महिला के पेट में संक्रमण हो गया है। उसका जबलपुर के एक निजी अस्पताल में इलाज कराया गया है। बहेरा निवासी ललता बाई लोधी के पति रमेश लोधी ने बताया कि उसकी प|ी का एलटीटी आपरेशन पीएचसी इमलिया घाट में हुआ था। यह आपरेशन आंगनवाड़ी आशा कार्यकर्ता संध्या विश्वकर्मा की देखरेख में कराया गया था। आपरेशन के बाद प|ी का इलाज जिला अस्पताल में कराया गया, लेकिन आराम नहीं लगा। डाक्टरों ने जिला अस्पताल से महिला को जबलपुर रेफर कर दिया गया था। वहां के डाक्टरों का कहना है कि महिला के पेट की गलत नस काट दी गई है। जिससे संक्रमण हो गया है।
hin_Deva hin_Deva